title: طرد د لمغاربة من لجزاير
text: ف 18 دجنبر 1975، ف نهار لوّل د لعيد لكبير، أمر رايس لجزايري هواري بومديان باش يجريو علا ݣاع لمغاربة من لجزاير، شي لي خلا يتطرد 350 ألف مغريبي. هاد طرد جا كا جواب علا لمسيرة لخضرا لي تدارت ف صحرا.
  
  هاد طرد، لي كاتسميه لحوكومة لجزايرية ب سمية-لكود "لمسيرة لكحلة"، كان تكلف بيه عبدلعزيز بوتفليقة لي كان ديك ساعة وزير د لخاريجية د لجزاير.
  
  تقريبان 45 ألف فاميلة جراو عليها؛ نيسبة كبيرة منهم كانو عايشين ف لجزاير لكتر من عشر سنين. طرف كبير من هاد لمغاربة كانو عايشين عيشة مزيانة قبل مايجريو عليهم. بزاف د لفاميلات تفرقو؛ لمغاربة لي تجوجو ب جزايرين ماجراوش عليهم ولاكين ناس من فاميلاتهم تطردو. بزاف د لمغاربة مازال ماعاودو تلاقاو ب فاميلاتهم حتال دابا.
  
  من بين نّاس لي جراو عليهم، كانلقاو صّحافية قائمة بلعوشي.
  
  عيون لكلام 
  
  جزاير
  لمغريب
  1975
  زريعة د لمغريب
  مقالة ب جودة مابيهاش (تصنيف د إحصائيات لمينحة د 2023)